Скупштина општине Врњачка Бања на својој \_\_ седници, одржаној дана \_\_\_2018. године, на основу члана 32. Закона о локалној самоуправи (''Службени гласник РС'', бр. 129/2007, 83/2014-др.закон, 101/2016-др.закон и 47/2018), чл.8. Закона о територијалној организацији Републике Србије (''Сл.гласник РС'', бр.129/2007, 18/2016 и 47/2018) и члана 36. Статута општине Врњачка Бања (''Службени лист oпштине Врњачка Бања'', бр. 23/2016 - пречишћени текст), донела је

ОДЛУКУ

о покретању иницијативе за измену назива насељеног места на територији општине Врњачка Бања

Члан 1.

 Овом одлуком се покреће иницијатива за измену назива насељеног места ''Станишници'' у насељено место ''Станишинци''.

Члан 2.

 Ова одлука се доноси из разлога исправљања техничке грешке у Закону о територијалној организацији Републике Србије (''Сл.гласник РС'', бр.129/2007, 18/2016 и 47/2018), и то у чл.16., под ред.бр.35 -општина Врњачка Бања.

Члана 3.

 Ову одлуку доставити Министарству за државну управу и локалну самоуправу, ради исправљања техничке грешке, сагласно чл.1. и 2. ове одлуке.

Члан 4.

 Ова одлука ступа на снагу осмог дана од дана објављивања у ''Сл.листу општине Врњачка Бања''.

СКУПШТИНА ОПШТИНЕ ВРЊАЧКА БАЊА

 Број: 9-660/18 од \_\_\_2018.године

ПРЕДСЕДНИК

 СКУПШТИНЕ ОПШТИНЕ

 Иван Радовић

О б р а з л о ж е њ е

 **Правни основ за доношење ове одлуке** садржан је у чл. 32. Закона о локалној самоуправи (''Сл.гласник РС'', бр. 129/2007, 83/2014 -др. закон, 101/2016-др. закон и 47/2018), којим су прописане надлежности Скупштине општине.

Чл.8. Закона о територијалној организацији Републике Србије (''Сл.гласник РС'', бр.129/2007, 18/2016 и 47/2018), предвиђено је да иницијативу за промену назива насељеног места утврђеног овим законом, за одређивање назива новонасталог места, односно за утврђивање да је насељено место престало да постоји, може покренути скупштина јединице локалне самоуправе, грађани, месна заједница и други заинтересовани органи заједнице.

Чл.36. Статута општине Врњачка Бања (''Сл.лист општине Врњачка Бања'', бр.23/16-пречишћен текст), прописује надлежност Скупштине општине.

**Разлози и** **објашњење основних правних института** **закључка и одлуке:**

 У Закону о територијалној организацији Републике Србије (''Сл.гласник РС'', бр.129/2007, 18/2016 и 47/2018), и то у чл.16., под ред.бр.35 -општина Врњачка Бања, поред осталих насељених места, наведено је и насељено место ''Станишници''.

Како се ради о техничкој грешки, то се предлаже доношење ове одлуке, као у чл.1.да се у наведеном закону исправи у назив у ''Станишинци.''

Одлука се доставља ресорном министарству, ради исправке ове грешке, што је садржано у чл.2. и 3. ове одлуке.

Одлука се доноси на основу акта Министарства државне управе и локалне самоуправе бр.011-00-00291/2018-24 од 15.11.2018.године, који је упућен на личност председника Скупштине општине, а односи се на позив за достављање измена и допуна назива насељених места, пошто су у току припреме за измене и допуне Закона о територијалној организацији Републике Србије (''Сл.гласник РС'', бр.129/2007, 18/2016 и 47/2018).

Како је у важећем закону, погрешно написан назив за Станишинце, то Скупштина општине као надлажни орган, у складу са законом, покреће иницијативу за измену назива овог насељеног места.

 За спровођење ове одлуке нису потребна додатна финансијска средства.

Обрадили: НАЧЕЛНИК

Саша Радисављевић, секретар СО ОПШТИНСКЕ УПРАВЕ

 Славиша Пауновић

 Гајшек Олгица, зам.секретара СО